text: حقيقه هذا المطعم يستحق التجربه للي ساكنين قريب منه 
    
   المطعم نظيف وديكور حلو وجديد طبعا وشكل ماعندهم الى هذا الفرع  
    
   ماني عارف هل هو مدير المطعم او صاحب المطعم لكن هو الي يشرف على تحضير البرقر مباشره وهو من اخوانا في الشام ما ادري حقيقه من اي بلد 
    
   العماله كلهم فلبينين بالكامل 
    
   اشوف صاحب المطعم يشتغل بنفسه بقوه بحيث يشرف على تخضير البرقر وتخليص الاوردرات بسرعه 
    
   طبعا المطعم سلف سيرفس مثل باقي مطاعم الوجبات السريعه  
    
   نجي لتقييم الأكل 
    
   اول مافتحت المنيو فهو بسيط جدا وغير محير وفيه خمس انواع برقر 3 لحم 2 دجاج 
    
   وعلشان تعرفون مطعم جديد وانا الي اضفته وانا اول واحد يقيم لازم يكون التقييم عادل 
    
   تأكدت اول شئ اني جايع قبل بعدين رحت له وطلبت 3 برقر  
    
   التقييم راح يكون بمقارنه بمطعم برقر بوتيك بحيث برقر بوتيك يعتبر 10 ------- 1 بيكون مثل برقر ماكدونالدز البلاستيكي 
    
   برقر كلاسيك 7 
   برقر ويسترن 8 فيه طعم بهارات جيده 
   برقر سبايسي 7 نفس طعم الكلاسيكي بس شوي حار مو مره حار شوي 
    
   نجي للعيوب الي انصح فيها صاحب المطعم واتمنى لهم التوفيق 
    
   البرقر نحيف ماهو ثك متين يعني  
   البرقر صغير ماهو كبير سواء اللحم او الخبزه فتعتبر صغيره نسبيا  
    
   المهم والأهم البرقر مافيه  نكهه وااااااااااااااااااااااااااااااااااااااو هذي النكهه الي اذا اكلت لك اول قطعه ينتهي البرقر وانت تقول امممممممم يس هذا الطعم هذا مو موجود في هذا النوع من البرقر  
    
   KGB المطعم الي اكلت عندهم برقر في اسطنبول هذا احسن برقر مر علي في حياتي ما عمري اكلت مثله يعني دوبني طالع من عندهم اقول ودي ارجع اخذ وحده معي للبيت 
   طبعا مطعم برقي لا يرتقي لهذا المستوى من البرقر  
    
   لكن اتمنى لهم التوفيق 
    
   س/ لو بتطلب برقر من هارديز او ماك  او من برقي 
   ج/ برقي يعني اذا تبي برقر خذ من برقي احسن لك من هارديز او ماك 
    
   بخصوص السعر رخيص الوجبه 22 ريال والبرقر لحاله 15 ريال 
    
   صورت كم صوره بس صراحه كنت جايع وقلت اصور بعد ما اخلص اكل وخلص البرقر قبل التصوير